stanford-oval/wikipedia huggingface dataset:
22 במאי
נולדו

1813 – ריכרד וגנר, מלחין גרמני (נפטר ב-1883)
1844 – מארי קאסאט, ציירת אמריקאית (נפטרה ב-1926)
1859 – ארתור קונאן דויל, סופר, מחבר ספרי "שרלוק הולמס" (נפטר ב-1930)
1885 – ג'אקומו מאטיאוטי, פוליטיקאי איטלקי (נרצח ב-1924)
1894 – אוולין יו בארקר, מפקד הכוחות הבריטיים בארץ ישראל (נפטר ב-1983)
1906 – ליס מלר, משוררת גרמנייה-ישראלית, ספרנית ומתרגמת (נפטרה ב-1976)
1907 – לורנס אוליבייה, שחקן קולנוע ותיאטרון בריטי (נפטר ב-1989)
1907 – ארז'ה, צייר וסופר בלגי (נפטר ב-1983)
1909 – אריה נבון, צייר ורשם ישראלי (נפטר ב-1996)
1919 – אנה קוז'מינסקה, גיבורה פולנייה בתקופת מלחמת העולם השנייה ושואת יהודי פולין, הוכרה כחסידת אומות העולם (נפטרה ב-2021)
1923 – מיכאל שיר, סופר ישראלי, מייסד ועורך "אצבעוני" (נפטר ב-2006)
1924 – שארל אזנבור, זמר, מלחין, שחקן קולנוע ופזמונאי צרפתי (נפטר ב-2018)
1928 – רוברט פרוש, מנהל סוכנות החלל הלאומית לאווירונאוטיקה וחלל של ארצות הברית (נפטר ב-2020)
1930 – הארווי מילק, פוליטיקאי אמריקאי (נרצח ב-1978)
1933 – יורם רונן, עיתונאי, שדרן רדיו ומגיש טלוויזיה (נפטר ב-1997)
1935 – לאונרדו דל וקיו, איש עסקים איטלקי, יושב ראש ומייסד חברת לוקסוטיקה (נפטר ב-2022)
1936 – יגאל לוסין, עיתונאי, יוצר סרטים תיעודיים היסטוריים וחוקר ספרות ישראלי
1937 – ויקטור פונדלניק, כדורגלן סובייטי ששיחק בעמדת החלוץ (נפטר ב-2020)
1937 – רפאל בנבנשתי, איש ציבור המשמש חבר הנהלה של מרכז ישראל פלסטין למחקר ומידע
1942 – טד קזינסקי, רוצח סדרתי, טרוריסט אמריקאי ואנרכו-פרימיטיביסט שפעל לבדו (נפטר ב-2023)
1943 – בטי ויליאמס, כלת פרס נובל לשלום (נפטרה ב-2020)
1945 – עובדיה עלי, ראש עיריית עפולה, חבר הכנסת וסגן שר מטעם הליכוד
1946 – ג'ורג' בסט, כדורגלן אירי (נפטר ב-2005)
1948 – דן סממה, עיתונאי ישראלי ומעורכי מבט לחדשות בערוץ הראשון (נפטר ב-2009)
1949 – מחמוד גנאים, חוקר הספרות הערבית המודרנית והנשיא הראשון של האקדמיה ללשון הערבית בישראל (נפטר ב-2021)
1955 – יהודה קרויזר, רב היישוב מצפה יריחו וראש ישיבת הרעיון היהודי
1956 – סאם אורבאום, עיתונאי והומוריסט ישראלי
1958 – אבי זמיר, אלוף צה"ל, ראש אכ"א
1959 – דייוויד בלאט, מאמן כדורסל ישראלי
1959 – מוריסי, זמר בריטי וסולן להקת הסמית'ס
1960 – הידאקי אנו, במאי קולנוע יפני
1964 – אורנה יקיר, שדרנית רדיו, מחזאית וסופרת ילדים ישראלית (נפטרה ב-2008)
1965 – שלמה לחיאני, ראש עיריית בת ים לשעבר
1966 – גלעד עדין, עיתונאי ישראלי
1968 – יואב לימור, עיתונאי, שדר רדיו וטלוויזיה ישראלי
1970 – נעמי קמפבל, דוגמנית
1970 – שמוליק טיאר, שדרן רדיו ותקליטן ישראלי
1973 – מאיה שעיה, יוצרת, תסריטאית ומחזאית
1974 – שי-לי ליפא, מחברת ספרי בישול, מתכונאית (מפתחת מתכונים), עיתונאית אוכל, עורכת קולינרית ומגישת תוכנית בישול בטלוויזיה
1975 – נועה תשבי, שחקנית, זמרת, דוגמנית, מנחת טלוויזיה ומפיקה ישראלית
1975 – יועז הנדל, פוליטיקאי, היסטוריון ופובליציסט ישראלי
1976 – ג'יזל סילבר, שחקנית ישראלית
1978 – ג'יניפר גודווין, שחקנית קולנוע וטלוויזיה אמריקאית
1979 – ניסן שור, עיתונאי, מבקר תרבות, תסריטאי ובמאי דוקומנטרי וסופר ישראלי
1981 – דניאל בריאן, מתאבק ב-WWE
1986 – רן בכור, יוצר בתחום התיאטרון, מחזאי, במאי ושחקן טלוויזיה וקולנוע ישראלי
1987 – אלמה דישי, שחקנית ישראלית
1987 – נובאק ג'וקוביץ', טניסאי סרבי
1987 – ארתורו וידאל, כדורגלן צ'יליאני
1990 – דועא מסארווה, שחיינית ערבייה-ישראלית
2001 – אמה צ'מברלין, יוטיוברית, אושיית רשת ומגישת פודקאסט אמריקאית
נפטרו

337 – קונסטנטינוס, קיסר רומא (נולד ב-272)
1667 – האפיפיור אלכסנדר השביעי (נולד ב-1599)
1825 – לסקרינה בובולינה, לוחמת עצמאות יווניה (נולדה ב-1771)
1885 – ויקטור הוגו, סופר ומשורר צרפתי (נולד ב-1802)
1910 – ז'יל רנר, סופר צרפתי (נולד ב-1864)
1944 – ורה יוציץ', פרטיזנית יוגוסלבית (נולדה ב-1923)
1946 – קרל הרמן פרנק, מושל צ'כיה מטעם גרמניה הנאצית, הוצא להורג (נולד ב-1898)
1985 – וולפגנג ריית'רמן, אנימטור, במאי ומפיק אמריקאי (נולד ב-1909)
2002 – צבי עזריה, חבר הנהלת יד ושם, רב ביוגוסלביה ובגרמניה ורבּהּ הראשון של סביון (נולד ב-1913)
2010 – מרטין גרדנר, כותב אמריקאי, בעיקר של מדע פופולרי (נולד ב-1914)
2013 – אנרי דיטייה, מלחין צרפתי (נולד ב-1916)
2014 – אורי אליצור, פובליציסט ועיתונאי ועורך מקור ראשון (נולד ב-1946)
2017 – ניקי היידן, רוכב אופנועי מרוץ אמריקני שהיה אלוף MotoGP ב-2006 (נולד ב-1981)
2018 – פיליפ רות, סופר יהודי-אמריקאי (נולד ב-1933)
2020 – אלבר ממי, סופר, סוציולוג, אינטלקטואל ופילוסוף יהודי-צרפתי (נולד ב-1920)
2020 – אליעזר בשן, היסטוריון ישראלי (נולד ב-1925)
2020 – ג'רי סלואן, כדורסלן ומאמן כדורסל (נולד ב-1942)
2020 – מורי קאנטה, זמר ונגן קורה יליד גינאה (נולד ב-1950)
2020 – ליאור בירקאן, שחיינית, אלופת ישראל ושיאנית ישראל בשחייה (נולדה ב-1963)
2021 – יואן לונגפינג, אגרונום סיני (נולד ב-1930)
2021 – עדי צמח, פילוסוף, מבקר וחוקר ספרות ישראלי (נולד ב-1935)
2021 – מוטי רוזנבלום, מנכ"ל מועצת העיתונות והתקשורת בישראל, עיתונאי ועורך במעריב, בגלי צה"ל ובטלוויזיה בכבלים (נולד ב-1946)
2021 – פרנססק ארנאו, כדורגלן ספרדי-קטלאני ששיחק בעמדת השוער (נולד ב-1975)
2022 – הובי אלישע, ציירת ישראלית אימפרסיוניסטית (נולדה ב-1927)
2022 – עדנה שכטמן, פרופסור לסטטיסטיקה במחלקה להנדסת תעשייה וניהול באוניברסיטת בן-גוריון (נולדה ב-1948)
חגים ואירועים החלים ביום זה

סרי לנקה – יום הגיבורים הלאומיים
תימן – יום האחדות הלאומית
היום הבינלאומי למגוון ביולוגי (אנ')
21 במאי – 23 במאי
מאי
לוח אירועים שנתי
Francis Albert Sinatra & Antonio Carlos Jobim

Francis Albert Sinatra & Antonio Carlos Jobim הוא אלבום מאת הזמר האמריקני פרנק סינטרה, זהו אלבום האולפן ה-49 של סינטרה וה-22 היוצא בחברת ההקלטות רפרייז רקורדס. האלבום יצא בשנת 1967.
בשנות ה-60 צבר סגנון הבוסה נובה מעריצים בקרב קהל אוהבי הג'אז והפופ. אך סינטרה לא ניסה להקליט מוזיקה בסגנון זה שהושפע מהמוזיקה הברזילאית. בשנת 1967 החליט סינטרה לנסות ולהקליט אלבום בסגנון עם המלחין הידוע ביותר של סגנון הבוסה נובה, אנטוניו קרלוס ז'ובים. האלבום שאורגן בידי קלאוס אוגרמן הציג את ז'ובים שניגן על גיטרה והוסיף קולות רקע. את הלחנים המקוריים כתב ז'ובים בעצמו.
באלבום מופיעים שלושה שירים ממה שמוגדר כספר השירים האמריקאי הגדול. השירים אורגנו כך שיתאימו לסגנון הבוסה נובה. התוצאה הייתה אלבום עדין ושקט, שהשתמש במקצב הלטיני כבסיס אך לא כנקודת המיקוד של האלבום. ארגונו הרגוע של אוגרמן שכלל כלי נשיפה שקטים, כלי הקשה מתונים ושאינם פורצים את המסגרת השלווה של האלבום.
מבקרים מוזיקליים רבים טענו כי הופעתו של סינטרה באלבום בולטת בהשוואה לאלבומיו האחרים, הייתה זו הופעתו העדינה ביותר, מדגיש כל שורה בשירים ומביא את יכולתו הווקאלית לשיאים חדשים.
לאחר הצלחת אלבום זה הוציאו סינטרה וז'ובים אלבום משותף נוסף, Sinatra & Company שיצא בשנת 1971.
האלבום היה מועמד לגראמי בקטגוריית אלבום השנה. אך בטקס גראמי שהתקיים בשנת 1968 זכה האלבום, Sgt. Pepper's Lonely Hearts Club Band של להקת הביטלס.
משתתפים

פרנק סינטרה - קולות
אנטוניו קרלוס ז'ובים - פסנתר, גיטרה, קולות רקע
קלאוס אוגרמן - מארגן, מנצח
רשימת שירים

The Girl from Ipanema
Dindi
Change Partners
Quiet Nights of Quiet Stars
Meditation
If You Never Come to Me
How Insensitive
I Concentrate on You
Baubles, Bangles and Beads
Once I Loved
Comfortably Numb

"Comfortably Numb" (בעברית: "קהות נינוחה" או "חסר תחושה בצורה נוחה") הוא שיר של להקת הרוק המתקדם הבריטית פינק פלויד, אשר יצא כחלק מאלבום האולפן האחד-עשר שהוציאה לאור, The Wall.
הפקה

"Comfortably Numb" הוא אחד מהשירים הבודדים שדייוויד גילמור היה שותף בכתיבתם באלבום זה, כאשר רוג'ר ווטרס היה האחראי העיקרי לכתיבת השירים באלבום, וגילמור היה אחראי להלחנה של כמה מהם. השיר עצמו מכיל שני קטעי סולו גיטרה ארוכים יחסית של גילמור. המילים מתייחסות לגיבור הבדוי פינק (שהאלבום כולו מספר את סיפורו), אשר מתמוטט בבית המלון לפני הופעה. הבתים הם דברי רופא המוזמן לטפל בו כדי שיופיע, והפזמון מתאר את מחשבות הגיבור עצמו על ילדותו ועוד. בסרט החומה, לאחר שיר זה, פינק מאבד את שפיותו והופך לשליט רודן.
ההשראה למילות השיר הייתה אירוע שקרה בהופעה של הלהקה באולם הספקטרום בפילדלפיה ב-1977, הופעה בה הופיע ווטרס, שסבל מכאבים עזים בבטנו, תחת השפעת משככי כאבים שהוזרקו לו, עד שפונה לבית חולים כשהשפעת המשככים פגה.
למעשה השיר היה השיר האחרון שנוגן על ידי כל חברי הלהקה המקוריים, שהתאחדו לטובת הופעה אחת במופע הצדקה לייב 8 ב-2005.
סולו הגיטרה שבשיר מדורג במקום 3 בעולם על ידי קוראי המגזין Guitar World (עולם הגיטרה). כמו כן, השיר דורג בשנת 2004 על ידי המגזין רולינג סטון במקום ה-314# מבין 500 השירים הטובים בעולם.
נכון למרץ 2023, מונה ההשמעות של השיר ברשת הזרמת המדיה ספוטיפיי עומד על כ-480 מיליון.
משתתפים > פינק פלויד

רוג'ר ווטרס - זמרה, גיטרת בס
דייוויד גילמור - זמרה, קולות רקע, גיטרה מובילה, גיטרת קצב, גיטרת בס, גיטרת פלדה הוואית, סינתיסייזר פרופט-5
ניק מייסון - תופים
ריצ'רד רייט - אורגן האמונד
משתתפים > מוזיקאים נוספים

מייקל קאמן - עיבוד
לי רייטנור - גיטרת קצב
תעודות על מכירות

| ארגון | תואר | מכירות |
| --- | --- | --- |
| איטליה (איגוד תעשיית ההקלטות האיטלקי) (החל מ-2009) | פלטינה | 50,000‡ |
| דנמרק (איגוד תעשיית ההקלטות הדני) | זהב | 45,000‡ |
| הממלכה המאוחדת (איגוד תעשיית ההקלטות הבריטי) (החל מ-2004) | פלטינה | 600,000‡ |
| ספרד (איגוד תעשיית ההקלטות הספרדי) | זהב | 30,000‡ |
‡ נתונים המתבססים על מכירת תקליטים והזרמה
גרסת רוג'ר ווטרס

"Comfortably Numb 2022" הוא שיר של זמר הרוק המתקדם הבריטי רוג'ר ווטרס, אשר יצא לאור ב-17 בנובמבר 2022, וזה נכלל באלבום האולפן החמישי שלו, The Lockdown Sessions שיצא לאור ב-9 בדצמבר באותה שנה. שיר זה הוא גרסת כיסוי לשיר בעל שם דומה של להקת פינק פלויד, בה היה חבר ווטרס בשנים 1965-1984 ו-2005. השיר (ושאר שירי האלבום) הוקלט במהלך הסגר שהתקיים עקב מגפת הקורונה.
הערות שוליים

↑  Comfortably Numb - Pink Floyd, באתר עיתון הרולינג סטון
↑  The 50 greatest guitar solos of all time, guitarworld, ‏2021-02-25 (באנגלית)
↑  איגוד תעשיית ההקלטות האיטלקי, Comfortably Numb, איגוד תעשיית ההקלטות האיטלקי, ‏26 בנובמבר 2020 (באיטלקית)
↑  איגוד תעשיית ההקלטות הדני, PINK FLOYD "COMFORTABLY NUMB", איגוד תעשיית ההקלטות הדני, ‏19 ביולי 2022 (בדנית)
↑  איגוד תעשיית ההקלטות הבריטי, COMFORTABLY NUMB, איגוד תעשיית ההקלטות הבריטי, ‏8 ביולי 2021 (באנגלית)
↑  איגוד תעשיית ההקלטות הספרדי, COMFORTABLY NUMB, איגוד תעשיית ההקלטות הספרדי, ‏3 באפריל 2024 (באנגלית)
| --- | --- |
בקרת זהויות :  MusicBrainz work: bf480571-a0a5-3294-9260-90edef09ae3f
Come to Daddy (שיר)

"Come to Daddy" (בעברית: בוא לאבא) הוא שיר של מפיק המוזיקה האלקטרונית הבריטית ריצ'רד ד. ג'יימס, שיצא תחת השם הבדוי הראשי שלו אפקס טווין. הוא יצא כסינגל דרך חברת התקליטים ווארפ רקורדס ב-6 באוקטובר 1997, במקביל למיני אלבום בעל אותו שם. עבור השיר יצא וידאו קליפ, אשר מדורג במקום הראשון ברשימה של פיצ'פורק "טופ 50 וידאו קליפים של שנות התשעים. באוקטובר 2011 NME דירגה את השיר במקום ה-42 ברשימת "150 הרצועות הטובות ביותר ב-15 השנים האחרונות". השיר הגיע למקום 10 במצעד הסינגלים הדני ולמקום 36 במצעד הסינגלים הבריטי.
רקע

ג'יימס ציין את מחשבותיו על השיר בראיון משנת 2001 לאינדקס מגזין, ובמיוחד את זה שלא התעניין בפופולריות שלו.
"'Come to Daddy' קרה בזמן שסתם הסתובבתי בבית שלי, התעצבנתי ועשיתי את הג'ינגל דת' מטאל המחורבן הזה. אחר כך הוא שווק והסרטון נוצר, והרעיון הקטן הזה שהיה לי, וזה היה בדיחה, הפך למשהו ענק. זה לא היה תקין בכלל."
לאחר יציאתו לאור המוצלחת, טען ג'יימס כי הסיר את התקליט מההפצה למשך שבוע אחד, בתקווה למנוע ממנו להגיע למקום הראשון; הוא הגיע בשיאו למיקום ה-36.
"Come to Daddy" התפרש כפרודיה על הלהיט של הפרודיג'י "Firestarter".
קליפ

את הווידאו קליפ של "Come to Daddy" (אשר יצא באוקטובר 1997) ביים כריס קונינגהאם והוא צולם באותם נכסי מועצה שבה צילם סטנלי קובריק סצנות רבות בתפוז המכני. הסצנות צולמו סביב מרכז הקניות טאבי ברידג', תמסמד, שנהרס בשנת 2007. חלק ניכר מהחניה התת-קרקעית החשוכה נעלם.
קליפ > תיאור

הסרטון נפתח באישה מבוגרת (בגילומה של קרול לורן) המטיילת עם כלב בסביבה תעשייתית ומלוכלכת. הכלב משתין על טלוויזיה נטושה המונחת על המדרכה, וגורם לה לזנק במפתיע לחיים, ולצילום ראש מעוות של ריצ'רד די ג'יימס להופיע ולזמר את המילים. הדבר משחרר רוח, מלווה בכנופיית ילדים קטנים, כולם נושאים את פניו המחייכות של ג'יימס, ושנראה שהם מאכלסים את הבניינים הנטושים. הילדים מסתובבים כשהם גורמים להרס, משחיתים סמטה ורודפים אחרי גבר אשר מנסה להגיע לרכבו, לנסוע ולברוח מהם. גבר רזה (בגילומו של אל סטוקס) יוצא מהטלוויזיה, צורח בפניה של האישה, ואז אוסף את הילדים סביבו.
קליפ > הוקרה ופרסים

הסרטון כלול במארז התקליטורים Directors Label, בחלק The Work of Director Chris Cunningham. הסרטון דורג במקום הראשון ברשימה של פיצ'פורק "טופ 50 וידאו קליפים של שנות התשעים. בנוסף, הסרטון זכה בפרס הזהב (הפרס הראשי) בקטגוריית המוזיקה הדיגיטלית ב-Prix Ars Electronica בשנת 1999.
בשנת 2021, הקליפ דורג במקום ה-47 ברשימת "100 הקליפים הטובים בכל הזמנים" של מגזין הרולינג סטון.
רשימת השמעה

Warp - WAP94
| צד A> מס' | צד A> שם | צד A> משך | צד A>  | צד A>  | צד A>  | צד A>  | צד A>  | צד A>  | צד A>  |
| --- | --- | --- | --- | --- | --- | --- | --- | --- | --- |
| 1. | Come to Daddy (Pappy Mix)   | 4:21 |  |  |  |  |  |  |  |
| 2. | Flim  | 2:57 |  |  |  |  |  |  |  |
| צד B> מס' | צד B> שם | צד B> משך | צד B>  | צד B>  | צד B>  | צד B>  | צד B>  | צד B>  | צד B>  |
| --- | --- | --- | --- | --- | --- | --- | --- | --- | --- |
| 1. | Bucephalus Bouncing Ball  | 5:45 |  |  |  |  |  |  |  |
| 2. | Come to Daddy (Little Lord Faulteroy Mix)   | 3:50 |  |  |  |  |  |  |  |
מיקומי שיא

|   ‏‏‏  מיקומי שיא (1997)> מדינה |   ‏‏‏  מיקומי שיא (1997)> מצעד |   ‏‏‏  מיקומי שיא (1997)> מיקום שיא |   ‏‏‏  מיקומי שיא (1997)>  |
| --- | --- | --- | --- |
|  דנמרק | היטליסטן | 10 |  |
|  הממלכה המאוחדת | מצעד הסינגלים הבריטי | 36 |  |
|  הממלכה המאוחדת | מצעדי סינגלי ואלבומי הדאנס הבריטיים | 5 |  |
|  הממלכה המאוחדת | מצעדי הסינגלים והאלבומים העצמאיים הבריטיים | 9 |  |
הערות שוליים

↑  "150 Best Tracks Of The Past 15 Years". NME. נבדק ב-19 באוקטובר 2011. {{cite web}}:  (עזרה)
1 2  "Index Magazine". 14 בינואר 2001. נבדק ב-19 באוקטובר 2011. {{cite web}}:  (עזרה)
↑  Aphex Twin - Come to Daddy Album Reviews, Songs & More | AllMusic (באנגלית), נבדק ב-2024-02-20
1 2  Inside Housing 2 October 2009
↑  Plagenhoef, Scott (23 באוגוסט 2010). "Pitchfork: Staff Lists: The Top 50 Music Videos of the 1990s". Pitchfork. נבדק ב-19 בנובמבר 2015. {{cite web}}:  (עזרה)
↑  "Ars Electronica Archiv". archive.aec.at. נבדק ב-2019-01-03.
↑  David Browne,Mankaprr Conteh,Brenna Ehrlich,David Fear,Maria Fontoura,Jon Freeman,Elisabeth Garber-Paul,Andy Greene,Kory Grow,Brian Hiatt,Christian Hoard,Jeff Ihaza,Jason Newman,Angie Martoccio,Jerry Portwood,Claire Shaffer,Rob Sheffield,Hank Shteamer,Brittany Spanos,Simon Vozick-Levinson, David Browne, Mankaprr Conteh, Brenna Ehrlich, David Fear, The 100 Greatest Music Videos, Rolling Stone, ‏2021-07-30 (באנגלית אמריקאית)
↑  "Aphex Twin – Come To Daddy (Vinyl)". Discogs. נבדק ב-20 באוקטובר 2015. {{cite web}}:  (עזרה)
| --- | --- |
בקרת זהויות :  MusicBrainz work: fdd1c94e-5541-44c7-b00a-e0511a7ee865
20 מיליון מיל אל כדור הארץ

| --- | --- |

 בימוי:  נתן ה. ג'ורן 
 הופק בידי:  צ'ארלס שנדר 
 תסריט:  שרלוט נייט 
 שחקנים ראשיים:  ויליאם הופר טיטו וואולו ג'ורג' חורי דון אורלנדו סיד קאסל ג'ון זרמבה ריי האריהאוסן ג'ואן טיילור פרנק פוגליה יאן ארוון ארתור ספייס 
 מוזיקה:  מישה בקליניקוף 
 מדינה:  ארצות הברית, איטליה, גרמניה המערבית 
 חברת הפקה:  סרטי קולומביה 
 חברה מפיצה:  סרטי קולומביה, נטפליקס 
 שיטת הפצה:  וידאו על פי דרישה 
 הקרנת בכורה:  1957 
 משך הקרנה:  79 דק' 
 שפת הסרט:  אנגלית 
 סוגה:  סרט מדע בדיוני, סרט פנטזיה, סרט מתח, סרט הרפתקאות, סרטי מפלצות, סרט אסונות, סרט אימה 
 הכנסות באתר מוג'ו:   20millionmilestoearth
 אתר רשמי
 דף הסרט ב־IMDb
 
כרזה נוספת של הסרט
20 מיליון מיל אל כדור הארץ (באנגלית: ‎20 Million Miles to Earth) הוא סרט מדע בדיוני אמריקני משנת 1957. הסרט בוים על ידי נתן ה. ג'ורן וכיכבו בו ויליאם הופר, ג'ואן טיילור ופרנק פוגליה.
עלילת הסרט

דייגים באיטליה מבחינים בחללית המתרסקת לתוך הים. הדייגים ממהרים לחפש ניצולים, ונכנסים לחללית דרך חור שנפער בה. הם מוצאים רק שני אנשים שנשארו בחיים וממהרים להוציא אותם מתוך החללית ולברוח ממנה לפני שהיא טובעת. אנשים אשר היו שותפים לפרויקט הטיסה של החללית (שהייתה לכוכב הלכת נוגה) מוצאים את הדייגים אשר חילצו את ניצולי ההתרסקות ושואלים אותם שאלות בנושא.
בינתיים, ילד שמטייל על חוף הים מוצא גליל מתכת עם גוש חומר דמוי ג'לי בתוכו. הילד מוציא את גוש החומר מתוך הגליל ולוקח אותו אל וטרינר מקומי. הילד משכנע את הווטרינר לקנות את גוש החומר. במקביל, שני הניצולים מהתרסקות החללית מתעוררים במרפאה קטנה ואחד מהם חולה במחלה קשה ומת. הניצול השני ממהר למצוא את גליל המתכת.
הרופאה שהייתה במרפאה שבה התעוררו ניצולי ההתרסקות חוזרת לביתה, שהוא גם ביתו של הווטרינר. בכניסתה לבית, מגלה הרופאה שמתוך הג'לי שקנה הווטרינר יצא יצור משונה. הרופאה מראה לווטרינר את היצור, וזה מתלהב ומחליט לקחת אותו לגן הזואולוגי. כשהרופאה והווטרינר מתכוננים לנסוע אל הגן הזואולוגי, הם מגלים לתדהמתם שהיצור הכפיל את גודלו.
משלחת נוספת של אנשים שהיו חברים בפרויקט הטיסה לנוגה מאתרת את הילד שמצא את גליל המתכת וזה מספר להם על הווטרינר לו מכר תוכנו של הגליל. המשלחת מאתרת את הווטרינר, ממש בזמן להגיע אל היצור שגדל בהרבה מגודלו המקורי וברח. חברי המשלחת רודפים אחרי היצור לתוך חווה, וכמעט תופסים אותו, אבל הוא מצליח לתקוף את בעל החווה ולברוח.
המשלחת חוזרת לבסיסה והוגה תוכנית חדשה ללכידת היצור. משלחת חדשה מצליחה לאתר את היצור ולהפיל עליו רשת חשמלית, וזו גורמת לו להלם ולאיבוד הכרתו. ניצול ההתרסקות יוצא עם כתבים לראות את היצור, שנמצא באותו זמן במעבדה וגדל לממדי ענק. היצור מצליח להתעורר מהתרדמת ולברוח מהמעבדה. היצור זורע הרס רב, והצבא יוצא בעקבותיו. אחרי מרדף ארוך בעקבות היצור, הוא מטפס על הקולוסיאום. הצבא יורה לעברו ומפיל אותו יחד עם אבנים כבדות מהקולוסיאום, המוחצות אותו למוות.
Enterprise JavaBeans

Enterprise JavaBeans (אנטרפרייז ג'אווה בינז; בקיצור: EJB, וברבים: EJBs) היא ארכיטקטורת רכיבים לצד-שרת המשמשת ליצירת יישומי enterprise מודולריים.
המפרט של EJB הוא אחד מבין ממשקי תכנות היישומים (APIs) הנכללים במפרט של EJB .Java Enterprise Edition הוא מודל צד-שרת שתפקידו לכמס את הלוגיקה העסקית של יישום. המפרט של EJB פותח במקור על ידי חברת IBM בשנת 1997, ובשנת 1999 אומץ של ידי סאן מיקרוסיסטמס (החברה שפיתחה את Java עד שנקנתה על ידי אורקל), וממשיך להיות משופר במסגרת ה-Java Community Process. הגרסה הנוכחית היא EJB 3.1.
מטרת המפרט של EJB היא לספק צורה סטנדרטית למימוש קוד back-end "עסקי", אשר בדרך כלל נמצא ביישומי enterprise (בניגוד לקוד front-end השייך לממשק המשתמש). בדרך כלל קוד כזה מטפל בבעיות דומות החוזרות על עצמן בפרויקטים שונים, ולעיתים קרובות מתכנתים מממשים מחדש את הפתרונות לבעיות אלו. מטרת ה-Enterprise JavaBeans היא לטפל בצורה סטנדרטית בבעיות נפוצות כאלה, כדוגמת: persistence, שלמות טרנזקציות (transactional integrity), ואבטחת מידע, על מנת לשחרר את המתכנתים להתרכז בפיתוח פתרונות לבעיות הספציפיות של הפרויקט.
כדי לפרוס ולהריץ Enterprise JavaBeans, ניתן להשתמש בשרת יישומים ל-Java EE אשר כברירת מחדל כולל מנגנון להרצת EJB container) EJBs). לחלופין ניתן להשתמש בקונטיינר נפרד כדוגמת OpenEJB.
שירותים עיקריים

המפרט של EJB מגדיר כיצד שרת יישומים מספק את השירותים הבאים:
עיבוד טרנזקציות
אינטגרציה עם שירותי persistence המוצעים על ידי ה-(Java Persistence API (JPA
בקרת מקביליות
עבודה עם אירועים (eventing) באמצעות (Java Message Service (JMS ו-(Java EE Connector Architecture (JCA
Asynchronous method invocation
תיזמון עבודות
Naming and directory services באמצעות (Java Naming and Directory Interface (JNDI
הפעלת פרוצדורות מרוחקות (RPC) באמצעות RMI-IIOP ו-Web services
אבטחת מידע באמצעות (Java Cryptography Extension (JCE ו-(Java Authentication and Authorization Service (JASS
פריסת רכיבי תוכנה על גבי שרת יישומים
כמו כן המפרט מגדיר את התפקידים של ה-EJB container וה-EJBs עצמם, ואת הדרך לפרוס את ה-EJBs בתוך הקונטיינר. המפרט העדכני, EJB 3.1, אינו מגדיר כיצד שרת יישומים אמור לספק persistence (משימה זו הועברה למפרט ה-JPA), אלא במקום זאת מפרט כיצד ניתן לשלב בקלות בין הלוגיקה העסקית לשירותי ה-persistence המוצעים על ידי שרת היישומים.
אימוץ מהיר המלווה בביקורת

חזון ה-EJB הוצג בצורה משכנעת על ידי התומכים בו כדוגמת IBM ו-Sun Microsystems, וה-Enterprise JavaBeans אומצו במהרה על ידי חברות גדולות. זמן קצר לאחר מכן התחילו להופיע בעיות בגרסאות הראשונות. חלק מהמפתחים הרגישו כי ממשקי תכנות היישומים (APIs) של סטנדרט ה-EJB היו הרבה יותר מסובכים לעומת מה שהם היו רגילים אליו. ריבוי החריגות הנבדקות (checked exceptions), ממשקים נדרשים, והמימוש של מחלקת ה-bean כמחלקה אבסטרקטית, היו חריגים ולא אינטואיטיביים עבור מתכנתים. הבעיות שבהן סטנדרט ה-EJB ניסה לטפל, כדוגמת מיפוי אובייקטי-רלציוני (ORM) ושלמות טרנזקציות, אכן היו בעיות מורכבות, אך מתכנתים רבים חשו שממשקי תכנות היישומים של EJB היו לא פחות מסובכים. זה הוביל לתפיסה ש-EJBs הכניסו מורכבות נוספת מבלי לספק שום יתרונות ממשיים.
בנוסף לכך, התברר שהשימוש ב-EJBs לצורך כימוס הלוגיקה העסקית גרם לירידה בביצועים. זה נגרם בגלל שהמפרט המקורי איפשר הפעלת מתודות מרוחקות (remote method invocation) רק באמצעות CORBA (ואפשרית גם פרוטוקולים אחרים), למרות הרוב הגדול של היישומים העסקיים אינם דורשים פונקציונליות כזאת של חישוב מבוזר. המפרט EJB 2.0 טיפל בבעיה זו על ידי הוספת רעיון הממשקים המקומיים שניתן לקרוא להם ישירות מיישומים שאינם מבוזרים על פני כמה שרתים, מבלי לפגוע בביצועים.
בעיות המורכבות של EJB המשיכו לעכב את תפוצת השימוש בה. אף על פי שנוצרו כלי פיתוח שהקלו על היצירה והשימוש ב-EJBs על ידי אוטומציה של מרבית המשימות שחוזרות על עצמן, כלים אלה לא הפכו את תהליך הלימוד של השימוש בטכנולוגיה זו לקל יותר. יתר על כן, התחילה לצמוח "תנועת מחאה עממית" בקרב מתכנתים. התוצרים העיקריים של תנועה זו היו הטכנולוגיות ה"קלות" (בהשוואה ל-EJB): הייברנייט (לטיפול ב-persistence ומיפוי אובייקטי-רלציוני), ו-Spring Framework (מספקת שיטה אלטרנטיבית והרבה יותר תמציתית לקודד את הלוגיקה העסקית). אף על פי שלא הייתה להן התמיכה של עסקים גדולים, הפופולריות של טכנולוגיות אלה גדלה והן אומצו על ידי ארגונים רבים.
"המצאה מחדש" של ה-EJBs

בהדרגה נוצר בתעשייה קונצנזוס שהמעלה העיקרית של המפרט המקורי של EJB – לאפשר שלמות טרנזקציות על פני יישומים מבוזרים – היא בעלת שימושיות מוגבלת עבור מרבית יישומי ה-enterprise, ושהפונקציונליות שמספקות תשתיות תוכנה פשוטות יותר כדוגמת Spring ו-Hibernate היא שימושית יותר.
בעקבות זאת, המפרט של EJB 3.0 היווה סטייה קיצונית מהמפרטים שקדמו לו, תוך שהוא נצמד לפרדיגמה חדשה זו. במפרט החדש ניתן לראות השפעה ברורה של Spring עם השימוש ב-POJOs, והתמיכה ב-dependency injection כדי לפשט את תהליך הקונפיגורציה והשילוב של מערכות הטרוגניות. גאווין קינג, היוצר של Hibernate, השתתף בפיתוח של EJB 3.0 ומשמש כדובר לטובת הטכנולוגיה. הרבה מהאפשרויות שהיו במקור ב-Hibernate שולבו ב-Java Persistence API, התחליף של entity beans ב-EJB 3.0. המפרט של EJB 3.0 מסתמך רבות על שימוש ב-annotations, תכונה שנוספה לשפת Java בגרסה 5.0 שלה, וב-convention over configuration, כדי לאפשר סגנון כתיבת קוד תמציתי הרבה יותר.
לפיכך EJB 3.0 היא קלה הרבה יותר ומהווה API חדש כמעט לגמרי, בעל דמיון מועט למפרטים הקודמות של EJB.
דוגמה

הקטע הבא מציג דוגמה בסיסית של האופן בו EJB נראה בתוך קוד:
@Stateless 
public class CustomerService { 
  
  @PersistenceContext 
  private EntityManager entityManager; 
    
  public void addCustomer(Customer customer) { 
    entityManager.persist(customer); 
  } 
}
הקוד למעלה מגדיר מחלקת שירות לשימור (persisting) של אובייקט Customer (באמצעות מיפוי אובייקטי-רלציוני). ה-EJB מטפל בניהול ה-persistence והמתודה addCustomer היא בטוחה לשימוש מקבילי (thread-safe) ולצורך העברת טרנזקציות. כפי שניתן לראות בדוגמה, ה-EJB מתמקד רק בלוגיקה העסקית וב-persistence, ולא מודע לשום דבר הנוגע לצורת פרזנטציה מסוימת.
לדוגמה, EJB כזה יכול לשמש מחלקה משכבת ה-web בצורה הבאה:
@Named
@RequestScoped
public class CustomerBacking {

   @EJB 
   private CustomerService customerService;

   public String addCustomer() {
      customerService.addCustomer(customer);
      context.addMessage(...); // abbreviated for brevity
      return "customer_overview";
   }
}
הקוד למעלה מגדיר backing bean של (JavaServer Faces (JSF שבו ה-EJB מוזרק על ידי שימוש באנוטציה EJB@. המתודה addCustomer תהיה מקושרת לאחד מרכיבי ממשק המשתמש, כמו כפתור לדוגמה. בניגוד ל-EJB, ה-backing bean אינו מכיל שום לוגיקה עסקית או קוד פרזנטציה, אלא במקום זאת מאציל (delegates) את הטיפול בבעיות אלה ל-EJB. ה-backing bean מודע לצורת פרזנטציה מסוימת, שה-EJB לא היה מודע אליה.
ראו גם

Java Enterprise Edition
Spring Framework
Hibernate
Enterprise software
לוגיקה עסקית
1917 בארץ ישראל

| 0 | 1 | 2 | 3 |
| --- | --- | --- | --- |
| «««   1916  1915 1914 | 1917  בארץ ישראל |  »»»  1918   1919   1920 |  |
 כל ערכי השנים בארץ ישראל  כרונולוגיה של אזור ארץ ישראל  אירועים בולטים בעולם ב-1917 פורטל היישוב • לוח שנה של שנת 1917
להלן אירועים בולטים שהתרחשו במהלך שנת 1917 באזור ארץ ישראל.